ඇමෙරිකානුවන් ඇතුළු විදේශිකයෝ රැසක් ඇෆ්ගනිස්තානයෙන් පිටත්ව ගියහ. වාණිජ ගුවන් යානා මඟින් ඔවුන්ට ඇෆ්ගනිස්තානයෙන් පිටත්ව යෑමට අවස්ථාව ලබා දී තිබෙන අතර ඔවුන්ගෙන් බොහෝදෙනා ඇමෙරිකානුවන් බව ද වාර්තා වේ.මේ අනුව තලේබාන් සංවිධානය කාබුල් නුවර අල්ලා ගැනීමෙන් පසු ක්‍රියාත්මක වන පළමු ජාත්‍යන්තර ගුවන් යානා කිහිපය අතුරින් කිහිපයක් එරටින් ඊයේ පිටත්ව ගියේ ය. තලේබාන් සංවිධානය ඉකුත් අගෝස්තු මාසයේ දී කාබුල් නුවර බලය අල්ලා ගැනීමත් සමඟ ඇමෙරිකානු හමුදා ඇතුළු විදේශීය හමුදා එක්ව දැවැන්ත මුදාගැනීමේ මෙහෙයුමක් ක්‍රියාත්මක කරන ලදි. එම කාලයේ දී ඇමෙරිකාවේ මූලිකත්වයෙන් මුදාගෙන ඇති විදේශිකයන්ගේ සහ අවදානමේ පසු වූ ඇමෙරිකානුවන්ගේ ගණන 124,000කි. තලේබාන් සංවිධානය සිය ආණ්ඩුව ප්‍රකාශයට පත් කිරීමෙන් සති දෙකකට පසු ජාත්‍යන්තර වාණිජ ගුවන් සේවා මෙලෙස කාබුල් නුවරට පැමිණ පළමු අවස්ථාව මෙය වේ.
ඇමෙරිකානුවන් ඇතුළු විදේශිකයෝ රැසක් පිටව ගියේ කොහෙ සිටද?
ඇෆ්ගනිස්තානයෙන්